text: Шофьорът, опитал да прекара 1,5 млн.лв. в Турция, отива на съд - Новини от Бургас
  НАЧАЛО Бургас Шофьорът, опитал да прекара 1,5 млн.лв. в Турция, отива на съд
  Шофьорът, опитал да прекара 1,5 млн.лв. в Турция, отива на съд
  Недекларирана валута на М. Търново
  Районна прокуратура-Ямбол привлече към наказателна отговорност М.И. Той е обвинен за това, че не е изпълнил задължението си за деклариране пред митническите органи парични средства, а именно сумата от 530 000 евро и 250 000 щатски долара, всички с обща левова равностойност на 1 458 904 лева.
  Престъплението е осъществено на 02.11.2021 г. на Митнически пункт "Лесово", обл. Ямбол. То е квалифицирано по чл. 251, ал. 1 от НК.
  По време на разследването е установено, че недекларираните парични средства са се намирали в товарен автомобил, управляван от обвиняемия.
  Той е пътувал без товар по маршрут от Полша за Турция. В зоната за митнически контрол шофьорът е заявил, че няма нищо за деклариране. Превозното средство е селектирано по метода "анализ на риска" на трасе "Изходящи товарни автомобили" за Турция, където е извършена проверката.